63. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 416 της 1/12 Ιουν. 1979 (ΦΕΚ Α' 124) Περί επεκτάσεως των διατάξεων του Π.Δ.339/1979 "περί των Πανελληνίων εξετάσεων Λυκείου" και επί των Λυκείων της Εκκλησιαστικής Εκπαιδεύσεως  Έχοντες υπ όψει 1.Τας διατάξεις των άρθρ.1, παρ.1 του Νόμ. 476/ 1976 "περί Εκκλησιαστικής Εκπαιδεύσεως". 2.Τας διατάξεις του άρθρ.3, παρ.5 του Α.Ν.540/ 45 "περί Εκκλησιαστικής Εκπαιδεύσεως". 3.Την γνώμιν του Εποπτικού Συμβουλίου Εκκλησιαστικής Εκπαιδεύσεως διατυπωθείσαν εις την υπ' αριθ.5/1978 πράξιν αυτού. 4.Την γνωμοδότησιν του Συμβουλίου της Επικρατείας, την διαλαμβανομένην εις την υπ' αριθ. 453/1979 πράξιν αυτού, προτάσει του Υπουργού Εθνικής Παιδείας και Θρησκευμάτων, αποφασίζομεν: Άρθρ.1.-Αι διατάξεις του Π.Δ.339/1979 "περί των πανελληνίων εξετάσεων Λυκείων", αι αφορώσαι εις τα περί ων η παρ. 1 του άρθρ. 1 αυτού Λύκεια, έχουν αντίστοιχον εφαρμογήν και επί των Λυκείων της Εκκλησιαστικής Εκπαιδεύσεως, ως και επί του Γυμνασιακού τμήματος της Αθωνιάδος Εκκλησιαστικής Ακαδημίας. Τα σχολεία ταύτα προστίθενται εις τα εν άρθρ. 15 παρ. 1 αναφερόμενα Σχολεία. 2.α)Πρόσθετα μαθήματα δια τους μαθητάς Β' και Γ' τάξεως των Εκκλησιαστικών Λυκείων και Ε' και ΣΤ' τάξεως του Γυμνασιακού τμήματος της Αθωνιάδος Εκκλησιαστικής Ακαδημίας είναι αποκλειστικώς της εν παρ. 6 του άρθρ. 1 του Π.Δ. 339/1979 ομάδος του τύπου 1 εξετάσεων. β)Η δήλωσις προς παρακολούθησιν των μαθημάτων τούτων είναι προαιρετική. γ)Η δήλωσις και παραίτησις της παρακολουθήσεως των προσθέτων μαθημάτων γίνεται εντός των τασσομένων υπό του άρθρ. 26 του Π.Δ.339/1979 προθεσμιών. δ)Οι παρακολουθήσαντες τα μαθήματα ταύτα συγκαταλέγονται μεταξύ των κατά το άρθρ. 3 του Π.Δ.339/1979 δικαιουμένων συμμετοχής εις τας πανελληνίους εξετάσεις. Άρθρ.2.-1.Αι διατάξεις αι αφορώσαι εις τους μαθητάς της προτελευταίας και τελευταίας τάξεως των εν παρ.1 του άρθρ. 1 του Π.Δ. 339/79 Λυκείων, εφαρμόζονται αντιστοίχως επί των μαθητών της Β' και Γ' τάξεως των Εκκλησιαστικών Λυκείων και Ε' και ΣΤ' τάξεως του Γυμνασιακού τμήματος της Αθωνιάδος Εκκλησιαστικής Ακαδημίας, εξαιρέσει των δια του παρόντος Π.Δ., ειδικώς ρυθμιζομένων θεμάτων. 2.α)Μαθηταί περατώσαντες την φοίτησιν εις την Γ' τάξιν των Εκκλησιαστικών Λυκείων και παρακολουθήσαντες τα πρόσθετα μαθήματα λαμβάνουν Απολυτήριον τύπου 1, εφόσον επιτύχουν εις τας εξετάσεις των μέχρι και της εξεταστικής περιόδου Σεπτεμβρίου του αμέσως επομένου σχολικού έτους. Σελ. 212,098 Τεύχος 703 – Σελ. 92 β)Οι απορριπτόμενοι και κατά τας εξετάσεις της περιόδου Σεπτεμβρίου επαναλαμβάνουν τα μαθήματα της Γ' τάξεως του Λυκείου. γ) Δια τον χαρακτηρισμόν των μαθητών της Γ' τάξεως ως ανεξεταστέων ή απορριπτομένων εφαρμόζονται αι διέπουσαι την Β' τάξιν του Λυκείου διατάξεις. Άρθρ.3.-1.Ο εν παρ. 1 του άρθρ. 22 του Π.Δ. 339/1979 ονομαστικός πίναξ επιδόσεως των μαθητών των Εκκλησιαστικών Λυκείων και του Γυμνασιακού τμήματος της Αθωνιάδος Εκκλησιαστικής Ακαδημίας αποστέλλεται και εις την Γενικήν Διεύθυνσιν Θρησκευμάτων του Υπουργείου Εθνικής Παιδείας και Θρησκευμάτων. 2.Οι μη δηλώσαντες και μη παρακολουθήσαντες πρόσθετα μαθήματα μαθηταί των Εκκλησιαστικών Λυκείων συνεχίζουν την φοίτησιν και εις την Δ' τάξιν αυτών, λαμβάνοντες το απολυτήριον της παρ. 2 του άρθρ. 4 του Π.Δ. 1025/1977. 3.α) Δια την διεξαγωγήν των πανελληνίων εξετάσεων τα μεν Εκκλησιαστικά Λύκεια εντάσσονται εις την Γενικήν Επιθεώρησιν της Γενικής Εκπαιδεύσεως, εις την περιφέρειαν της οποίας ευρίσκονται, το δε Γυμνασιακόν τμήμα της Αθωνιάδος Εκκλησιαστικής Ακαδημίας εις την πλησιεστέραν Γενικήν Επιθεώρησιν. β)Η μεταξύ των Σχολείων Εκκλησιαστικής Εκπαιδεύσεως και των Γενικών Επιθεωρήσεων σχετική προς τας πανελληνίους εξετάσεις αλληλογραφία κοινοποιείται απαραιτήτως και εις την Διεύθυνσιν Εκκλησιαστικής Εκπαιδεύσεως του Υπουργείου Εθνικής Παιδείας και Θρησκευμάτων. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Δ/τος. 33.Δ.γ.63 Εκκλησιαστικές Σχολές 64. ΠΡΟΕΔΡΙΚΟΝ ΔΙΑΤΑΓΜΑ υπ'  αριθ.500 της 29 Ιουν./7 Ιουλ.1979 (ΦΕΚ Α' 152) Περί μετατροπής των Μέσων Εκκλησιαστικών Φροντιστηρίων Πατρών και Καβάλας εις Τετρατάξια Εκκλησιαστικά Λύκεια. Έχοντες υπ' όψει : 1)Τας διατάξεις του άρθρ. 3 του Νόμ. 476/1976 "περί Εκκλησιαστικής Εκπαιδεύσεως". 2)Τας υπ' αριθ.1/1979 και 2/1979 γνώμας του Εποπτικού Συμβουλίου Εκκλησιαστικής Εκπαιδεύσεως. 3)Την υπ' αριθ. 498/1979 γνωμοδότησιν του Συμβουλίου της Επικρατείας, προτάσει των επί της Προεδρίας της Κυβερνήσεως και Εθνικής Παιδείας και Θρησκευμάτων Υπουργών, αποφασίζομεν : Άρθρον μόνον.-1.Μετατρέπονται από του σχολικού έτους 1979-1980 τα Μέσα Εκκλησιαστικά Φροντιστήρια Πατρών και Καβάλας εις Τετρατάξια Εκκλησιαστικά Λύκεια με έδρας αντιστοίχως την Πάτραν και την Καβάλαν. 2.Οι εγγραφέντες εις τα ως άνω Μέσα Εκκλησιαστικά Φροντιστήρια μαθηταί θα εξακολουθήσουν την φοίτησίν των εν αυτοίς μέχρις αποφοιτήσεώς των. 